"All Senses Coffee & Eatery" ร้านอาหาร เครื่องดื่ม น่านั่งเมืองพัทยา !!

ร้านนี้ตั้งอยู่ริมถนนสุขุมวิท ฝั่งขาเข้า กทม. ขับมาสังเกตป้ายร้านด้านซ้ายสีขาวดำ เด่นชัดอยู่ริมถนน ทางร้านมีที่จอดรถไว้บริการสะดวกสบาย ร้านตกแต่งได้น่ารัก ทันสมัยด้วยโทนสีเทา สวยงาม บรรยากาศร้าน ค่อนข้างสบายๆ ไม่อึดอัด ความสะอาดถือว่าดีครับ การบริการนั้นพนักงานยังงงๆ อยู่ รู้สึกว่าต้องสั่งหรือเรียกหลายครั้ง ร้านนี้มีทั้งอาหาร เครื่องดื่ม เค้ก สำหรับอาหารที่ลองสั่งนะครับ

1. Pork Chop เนื้อหมูนุ่มๆ ติดกระดูกนิดๆ มาหมักด้วยเครื่องเทศ อบโดยโรยโรสแมรี่ กลิ่นหอมๆ อบออกมาได้ดีครับ เสริฟมาพร้อมกับ ข้าวเหนียวดำ และน้ำจิ้มแจ่ว ตัวเนื้อหมูอร่อยครับ รสชาติพอดี หอมเครื่องเทศ ข้าวเหนียวแข็งไปครับ น้ำจิ้มอร่อย
2. สปาเก็ตตี้พริกกระเทียม เส้นสปาเก็ตตี้ลอกพอดี เอามาผัดกับกระเทียมสับและพริก ใส่กุ้งตัวใหญ่ๆ รสชาติหอมกระเทียม เค็ม เผ็ด แต่อ่อนไปหมดไม่มีอะไรโดดเด่นครับ แต่กุ้งสดกรอบอร่อยครับ
3. Lemon Tart ทาร์ตรสเลม่อน ตัวเนื้อแป้งกรอบ บางกำลังดี ตัวครีมเปรี้ยว หอมตัดกันทานกับเครื่องดื่มร้่อนๆ อร่อยครับ
4. Latte กาแฟลาเต้ร้อน แก้วค่อนข้างใหญ่ รสชาติกาแฟยังค่อนข้างธรรมดา ไม่ติดใจเท่าไหร่
5. ชามะนาวน้ำผึ้ง รสชาติหวาน หอม อร่อยครับ 

โดยรวม ร้านนี้เป็นร้านนั่งสบายๆ ทานอาหาร ขนม เครื่องดื่ม การบริการธรรมดา ความสะอาดดีครับ รสชาติอาหารใช้ได้ ราคาเหมาะสม เพื่อนๆ ผ่านมาลองมาทานกันดูครับ !!